
Ikt.sz.:………./2009.
ELŐTERJESZTÉS

A Képviselő-testület 2009. november 26-i  ülésére
Lakitelek Önkormányzat 2010. évi költségvetési koncepciójáról
Tisztelt Képviselő-testület!

Az államháztartásról szóló többször módosított 1992. évi XXXVIII. törvény 70. §-a szerint a jegyző által készített a következő évre vonatkozó költségvetési koncepciót a polgármester nyújtja be a Képviselő-testület elé és a testület a benyújtott koncepció alapján meghatározza a költségvetés további munkálatait. A koncepciót a helyben képződő bevételek, valamint az ismert kötelezettségeket figyelembe véve, a következő évre vonatkozó költségvetésről szóló törvényjavaslat alapján kell összeállítani.

A Magyar Köztársaság 2010. évre vonatkozó költségvetéséről szóló T/10679. számú törvényjavaslatot a Kormány 2009. szeptemberében benyújtotta az Országgyűlésnek.

A 2010. évi központi költségvetési kapcsolatokból származó források mintegy 73 milliárd forinttal alacsonyabbak a 2009. évi előirányzatokhoz képest, ezen belül legjelentősebb az üzemeltetési, igazgatási, sport- és kulturális; valamint az üdülőhelyi feladatok ellátásához nyújtott támogatások mérséklése. 

A fejlesztésekhez nyújtott központosított előirányzatoknál 60%-os, a kultúra területén 70%-os a támogatás csökkentése.

Lakitelek Nagyközség Önkormányzatának várható bevételei 

Bevételi előirányzatok tervezése során a várható saját bevételek, a normatív állami támogatások (amelyek összegeiben és szerkezetében is elképzelhetően jelentős változások lesznek) és a várható pályázati pénzeszközök összegeivel számoltunk.

A saját folyó bevételeknél növekedéssel csak kis mértékben számolhatunk, az infláció hatása miatt. Az intézményi térítési díjak számítási alapja a teljes közvetlen kiadások mértéke. Az élelmiszer árának növekedése miatt minimálisan 5% növeléssel számolnunk kell. 

 A sajátos folyó bevételeket a 2009-es évben tervezettel megegyező összegben tervezzük. Eddigi ismereteink szerint a gépjárműadó átlagosan mintegy 15%-kal fog emelkedni 2010-ben. A helyi adók mértéke az elmúlt években nem került emelésre. Meg kell fontolni, hogy egy esetleges 15%-os adómérték emelés a többi adónemnél jelent-e akkora bevétel növekedést, mint amekkora ellenállást a lakosság körében kivált. A következő kimutatás egy lehetséges változatot mutat be:
Adónem
Adómérték 2009 
Terv.bev.2009.      15%-os emelés
Terv.bev.2010

Építményadó
    160 Ft/m2

   5500 eFt

    184 Ft/m2
     6325 eFt

Komm. adó
11000Ft/adótárgy
 17000 eFt

12650 Ft/adót.
   19550 eFt

Ifa tart.után
    300 Ft/éj

   2000 eFt

    345 Ft/éj
     2300 eFt

Ifa ép.után
    640 Ft/m2

 24500 eFt

   736 Ft/m2
   28175 eFt
A költségvetési támogatások között a normatív állami támogatások tekintetében jelentős csökkenés figyelhető meg, hiszen a Kormány nemzetközi kötelezettségvállalása, hogy 2010-ben 73 milliárd forinttal, vagyis átlagosan mintegy 10 százalékkal visszafogja a települések állami támogatását. 
A 2010-es évben a feladatellátás szerkezetében alapvető változások nem várhatóak.

A fajlagos összegek vonatkozásában csökkenés állapítható meg, viszont az egyes mutatókat érintően - pl.: lakosságszám, intézményekben ellátottak száma – minimális a változás. Ez a jelenlegi számítások alapján 66 millió Ft-os normatív állami támogatás csökkenést jelent. Az 1.sz. melléklet az állami támogatások alakulását mutatja a 2009-es évhez viszonyítva. A legjelentősebb változás a közoktatás finanszírozásában várható, eddigi ismereteink szerint mintegy 68 582 eFt-tal kevesebb támogatást kap az önkormányzat, mint idén. A település üzemeltetési, igazgatási, sport és közművelődési normatíva összevonásra kerül, 3 254 eFt-tal kisebb összeggel. A Gondozási Központ által ellátott feladatokra mintegy 3 304 eFt-tal, a Bölcsődei ellátásra 1 329 eFt-tal jut kevesebb.
A kistérségi normatíva az igénylés alapján közel ugyanannyi, mint 2009-ben.

Lakitelek Nagyközség Önkormányzatának várható kiadásai

A személyi jellegű kiadásoknál némi csökkenés várható, melynek oka, hogy a munkaadói járulékok mértéke csökkent a 2009. évihez képest a hatályos jogszabályok alapján (nyugdíj-biztosítási járulék mértéke 24%, egészségbiztosítási járulék 2%, munkaerőpiaci járulék 1%, a tételes EHO 2010. január 01-jével megszűnik), illetve a 2010. évi kereset-kiegészítés beépítése nem történt meg. A Kormány és a szakszervezetek az egyeztető tárgyalásokat követően 2009. október 15. kötöttek megállapodást, amelynek eredményeként 2010-ben 340 eFt havi bruttó illetményhatárig 98 eFt bruttó összeg jár a közalkalmazottaknak és köztiszviselőknek, amelyre a fedezetet 100%-ban a központi költségvetés biztosítja.
A béren kívüli juttatások 2010-ben jelentős adóterhet viselnek. Az egyes juttatásformák után eltérően adózik a munkáltató, törekedni kell a legalacsonyabb költségűek igénybevételére.

A közalkalmazotti, köztiszviselői illetményekben évek óta nem történt emelkedés, a korábbi 13. havi illetmény illetve 2010-ben már a ruhapénz sem jár a dolgozóknak. A korábbi létszámleépítések és a megnövekedett feladatok nagy terhet rónak az alkalmazottakra. A Polgármesteri Hivatalban a megnövekedett vagyongazdálkodási, végrehajtási feladatok 3 fő felvételét tennék indokolttá. A személyi jellegű kiadás növekedését ellensúlyozná a hátralékok behajtásából származó bevétel, illetve a pályázatokkal kapcsolatos erre a célra fordítható támogatás.
Dologi kiadás között továbbra is tervezünk kamat kiadásokra 9 360 eFt-ot; kötvény éves adósságszolgálata 35 000 eFt a 2010-es évben; a beruházások várható kiadása 140 466 eFt.
Az intézmények működési kiadásai a bázis szinthez képest nem növekedhetnek. 
A támogatások között a szociális célú kiadásokra a 2009-es tervezettnél többet szükséges tervezni, mivel a kedvezőtlen gazdasági környezet hatására a lakosság körében egyre többen igénylik ezeket az ellátásokat. A közfoglalkoztatást továbbra is a Kistérség koordinálásával célszerű megvalósítani, az intézményeknél, közterületen igény van az ilyen jellegű munkaerőre.
Az általános tartalék tervezése a 2009-es szinten történjen.
A céltartalékok tervezése a megfelelő bevétellel egyezően történjék.

A fentiek alapján javasolom, hogy a Képviselő-testület a következő évre vonatkozó költségvetési koncepciót vitassa meg és azt a határozat-tervezetnek megfelelően fogadja el.

Kiskőrös, 2009. november 18.








     Varga Sándor








      polgármester

HATÁROZAT-TERVEZET

Képviselő-testület Lakitelek Nagyközség 2010. évi költségvetési koncepcióját megtárgyalta és a 2010. évi költségvetés összeállításához a következő irányelveket határozza meg:

1. Lakitelek további fejlődése érdekében 2010. évben is szükséges a vagyonból vagyon elv érvényesítése; felhalmozási célú bevételek, a kötvény csak beruházások, felújítások megvalósítására, egyéb felhalmozási célú kiadásokra fordíthatók. A folyamatban levő beruházások befejezését a költségvetési rendelet-tervezet biztosítsa. Folyamatban lévőnek tekinthetők a 2008-ban már elhatározott, de még meg nem valósult felhalmozási tervek az alábbiak szerint:
	Az Önkormányzat 2010. évre vállalt kötelezettségei
	

	
	
	

	Telekkialakítás Démász szla
	15000
	eFt

	Fejl.hitel törlesztése XXI.századi iskola
	3088
	eFt

	Szennyvízberuházási hitel törlesztése
	9860
	eFt

	Bölcsőde felújítás
	9815
	eFt

	Művelődési ház felújítás
	43920
	eFt

	Óvoda, iskola akadálymentesítés
	16119
	eFt

	Térfigyelő rendszer 
	2367
	eFt

	Árvízvédelmi gát 
	863
	eFt

	Kalandpark 
	17169
	eFt

	Csapadékvíz elvezetés saját erő
	16665
	eFt

	Útépítés Móricz, Deák
	5600
	eFt

	ÖSSZESEN:
	140466
	eFt


2. Elsősorban a kötelező önkormányzati feladatok ellátásának fedezetét kell biztosítani, a jogszabályi előírásoknak megfelelően, a kiadások minimalizálása mellett.

3. Az önként vállalt feladatokat, közvetett támogatásokat alaposan felül kell vizsgálni; tárgyilagos döntés szükséges a feladatok ellátására biztosítandó keret meghatározására annak érdekében, hogy az ellátásukra fordítható előirányzatok együttes összege csökkenjen.

4. A támogatott szervezetek támogatása a 2009-es évihez képest csökkentett mértékű legyen.
5. Az általános tartalékot a kiadási főösszeg legalább 0,2%-nak megfelelő összeggel, a céltartalékokat a tervezett ilyen jellegű bevételeknek megfelelően kell tervezni.
6. A költségvetési rendelet megalkotása előtt szükséges az önkormányzati helyi bevételeket megalapozó rendeletek felülvizsgálata adómérték növelés, mentességek, kedvezmények szempontjából, valamint a vagyon hasznosítása során a 2010. évtől érvényes tervezési elveknek megfelelően a kiadások-bevételek együttes figyelembevétele.
7.  Valamennyi szakfeladat, valamennyi intézmény vonatkozásában költségvetési tervezés  és végrehajtás a takarékosságra törekedjen. A tervezett kiadások nem haladhatják meg a 2009. évi szintet.
8. Az önkormányzatnál, valamint valamennyi intézményénél a humánerőforrás struktúra felülvizsgálata szükséges az átláthatóbb szerkezet, a feladatellátás racionalizálása érdekében.
9. Az Önkormányzat a munkanélküliség csökkentése, a kormány által bevezetett „út a munkához program” keretében a hivatali, intézményi, községgazdálkodási feladatok segítésére 2010-ben is foglalkoztat közcélú munkásokat. 
10. Az Önkormányzat a garantáltan felüli illetményekhez - munkáltatói döntésen alapuló bérelemekhez - fedezetet nem nyújt, ezért azokat a soros előrelépéseknek megfelelően csökkenteni kell, illetve meg kell szűntetni.
11. A 2010. évi tételes intézményi tervezésnél a túlóra és a helyettesítés előirányzatát limitálni kell.
12. A Polgármesteri Hivatal tegyen meg minden szükséges és lehetséges intézkedést annak érdekében, hogy a nyilvántartott önkormányzati követelések és adóbevételek a lehető legrövidebb időn belül, illetve a törvényes határidőben realizálódjanak.
13. a Képviselő-testület a jelenlegi helyzetben lehetőség szerint igényelni kívánja az ÖNHIKI támogatást. Ennek érdekében a 2010. évi költségvetési rendelet tervezetet úgy kell elkészíteni, hogy az a törvényi feltételeknek ebből a szempontból is megfeleljen.
Kérem a tisztelt Képviselő-testületet, hogy előterjesztésemet megvitatni, majd elfogadni szíveskedjenek.

Lakitelek, 2009. november 17.

Varga Sándor

polgármester

